Żewġ ħaddiema llum indarbu f'siti ta' kostruzzjoni differenti meta waqgħu għoli ta' madwar sular, u wieħed minnhom jinsab fil-periklu li jitlef ħajtu. Każ minnhom seħħ dalgħodu fl-10am fi Triq Villambrosa, il-Ħamrun. Il-ħaddiem f'dal-każ huwa Sirjan ta' 30 sena li joqgħod il-Ħamrun stess. Fl-Isptar Mater Dei rriżulta li għandu ġrieħi gravi. Każ ieħor, iżjed serju, ġara fil-10.45am fi Sqaq tax-Xema' f'San Pawl il-Baħar. F'dal-każ, ħaddiem ta' 46 sena mill-Kosta tal-Avorju, li joqgħod il-Marsa, waqa' għoli ta' sular ukoll. Fl-isptar irriżulta li qiegħed fil-periklu li jitlef ħajtu. Il-Maġistrat Nadine Lia ħatret inkjesta fuq dan il-każ. Dalgħodu wkoll Anzjana fil-periklu tal-mewt, 2 iweġġgħu f'inċident f'Għawdex .td_uid_3_613af5218f5dd_rand.td-a-rec-img{text-align:left}.td_uid_3_613af5218f5dd_rand.td-a-rec-img img{margin:0 auto 0 0}